
Comisia pentru buget,

finanţe şi bănci
Bucureşti, 20.03.2024 

Nr. 4c-2/ 306
PLx. 186/2021
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei de urgenţã a Guvernului nr.19/2021 privind unele măsuri fiscale, precum şi pentru modificarea şi completarea unor acte normative în domeniul fiscal,  trimis pentru dezbatere pe fond, în procedură de urgență, cu adresa nr.PLx.186/2021, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

VICEPREŞEDINTE

Florin-Claudiu ROMAN
Parlamentul României

RAPORT
asupra proiectului de Lege pentru aprobarea Ordonanţei de urgenţã a Guvernului nr.19/2021 privind unele măsuri fiscale, precum şi pentru modificarea şi completarea unor acte normative în domeniul fiscal
În conformitate cu prevederile art. 95 și 117 alin.(3) din Regulamentul Camerei Deputaţilor, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.19/2021 privind unele măsuri fiscale, precum şi pentru modificarea şi completarea unor acte normative în domeniul fiscal.

Senatul, în calitate de primă Cameră sesizată, a adoptat proiectul de Lege în ședința din data de 4 mai 2021, ca urmare a depășirii termenului de adoptare, potrivit art.115 alin.(5) din Constituția României, republicată.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social, Comisia pentru politică economică, reformă şi privatizare, Comisia pentru industrii şi servicii, Comisia pentru administraţie publică şi amenajarea teritoriului, Comisia pentru învăţământ, Comisia juridică, de disciplină şi imunităţi, Comisia pentru drepturile omului, culte şi problemele minorităţilor naţionale și Comisia pentru muncă şi protecţie socială
Prin prezentul proiect de Lege se propun modificări ale unor acte normative privind impozitul pe venit, taxa pe valoarea adaugată, reglementări fiscale referitoare la educaţia timpurie, măsuri în domeniul procedurii fiscale, prorogarea termenelor pentru depunerea notificării privind intenţia de restructurare a obligaţiilor bugetare şi de depunere a cererii de restructurare, precum şi eşalonarea la plata în forma simplificată a obligaţiilor bugetare datorate după data declarării stării de urgenţă, administrate de organul fiscal central.
În conformitate cu prevederile art.62 din Regulamentul Camerei Deputaţilor, membrii Comisiei au examinat proiectul de Lege menţionat mai sus, în şedinţa din ziua de 19 martie 2024. 

La lucrările Comisiei deputații membrii ai acesteia şi-au înregistrat prezența conform listei de prezență. 
La dezbaterea proiectului de lege a participat, domnul Alin – Marius Andrieș – secretar de stat în cadrul Ministerului Finanțelor.

În urma dezbaterii proiectului de lege şi a opiniilor exprimate, deputații au hotărât cu unanimitatea voturilor exprimate, să propună plenului Camerei Deputaţilor, un raport de adoptare a proiectului de Lege pentru aprobarea Ordonanţei de urgenţã a Guvernului nr.19/2021 privind unele măsuri fiscale, precum şi pentru modificarea şi completarea unor acte normative în domeniul fiscal, în forma adoptată de Senat.

În raport cu obiectul şi conţinutul său, proiectul de Lege face parte din categoria legilor ordinare.

